NARIADENIE KOMISIE (ES) č. 1105/2006
z 18. júla 2006,
ktorým sa stanovuje výška pomoci pre sušené krmivo na hospodársky rok 2005/2006
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1786/2003 z 29. septembra 2003 o spoločnej organizácii trhu so sušeným krmivom (1), a najmä na jeho článok 20,
keďže:
(1)
V nariadení (ES) č. 1786/2003 sa v článku 4 ods. 2 stanovuje výška pomoci, ktorá sa má vyplatiť spracovateľským podnikom pre sušené krmivo v rámci maximálneho zaručeného množstva uvedeného v článku 5 ods. 1 uvedeného nariadenia.
(2)
Množstvá oznámené členskými štátmi Komisii na hospodársky rok 2005/2006 v súlade s druhým pododsekom článku 33 ods. 1 nariadenia Komisie (ES) č. 382/2005 zo 7. marca 2005 o spôsoboch uplatňovania nariadenia Rady (ES) č. 1786/2003 o spoločnej organizácii trhu so sušeným krmivom (2), zahŕňajú skladované množstvá k 31. marcu 2006, na ktoré by sa mohla v súlade s článkom 34a uvedeného nariadenia vzťahovať ustanovená pomoc v rámci hospodárskeho roku 2005/2006.
(3)
V súlade s článkom 6 ods. 4 nariadenia Komisie (ES) č. 785/95 zo 6. apríla 1995, ktorým sa ustanovujú podrobné pravidlá pre uplatňovanie nariadenia Rady (ES) č. 603/95 o spoločnej organizácii trhu so sušeným krmivom (3), v kombinácii s druhým pododsekom článku 36 nariadenia (ES) č. 382/2005, treba k hospodárskemu roku 2005/2006 priradiť takisto množstvá, ktoré sa nemohli zohľadniť v rámci hospodárskeho roku 2004/2005 z dôvodu neskorého oznámenia niektorým členským štátom.
(4)
Z týchto oznámení vyplýva, že maximálne zaručené množstvo pre sušené krmivo sa prekročilo.
(5)
Výška pomoci pre sušené krmivo preto predstavuje 33 EUR za tonu v súlade s článkom 4 ods. 2 nariadenia (ES) č. 1786/2003.
(6)
Pre členské štáty, ktoré uplatňujú nepovinné prechodné obdobie v súlade s článkom 71 nariadenia Rady (ES) č. 1782/2003 (4), treba stanoviť pomoc uvedenú v druhom pododseku odseku 2 uvedeného článku v súlade s ustanoveniami článku 35 nariadenia (ES) č. 382/2005.
(7)
Opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Na hospodársky rok 2005/2006 sa výška pomoci pre sušené krmivo stanovuje v súlade s prílohou k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. júla 2006